Artpop

Ιδέα και Σύνθεση

Η επίσημη ανακοίνωση της δισκογραφικής εταιρείας για το νέο άλμπουμ αναφέρει: «Το άλμπουμ "ARTPOP" αντικατοπτρίζει την δημιουργική διαδικασία και φάση που περνά αυτό τον καιρό η Gaga. Παίρνοντας τα καλά στοιχεία κάθε συνεργασίας, συνεργάζεται με μεγάλους παραγωγούς για να αφήσει το αποτύπωμα της σε αυτό το ταξίδι. Πρόκειται για ένα "οργισμένο" ηλεκτρονικό πάθος και θα αντικατοπτρίζει την πορεία του καλλιτέχνη από την αρχή έως το τέλος. Για εκείνη είναι η γιορτή της εμμονής». Η ιδέα ή αλλιώς το "concept’’ γύρω από το νέο άλμπουμ είναι η ενσωμάτωση της υψηλής τέχνης, που στοχεύει στις υψηλότερες αξίες ενός πολιτισμού, στην pop κουλτούρα. Η Lady Gaga επηρεασμένη από το κίνημα της Pop Art και τον Άντι Γουόρχολ θα το πετύχει αυτό με ένα καινοτόμο τρόπο που υπόσχεται να “φέρει τη μουσική βιομηχανία σε μια νέα εποχή”. Η ίδια περιέγραψε το δίσκο ως " μια γιορτή και ένα ποιητικό μουσικό ταξίδι" που εμφανίζει μια "έλλειψη ωριμότητας και ευθύνης", σε αντίθεση με το σκοτεινό και επαναστατικό Born This Way και παραδέχτηκε ότι ένιωθε μεγαλύτερη αυτοπεποίθηση ενώ έγραφε υλικό για το "ARTPOP" σε σύγκριση με τα προηγούμενα στούντιο άλμπουμ της, χαρακτηρίζοντάς το ως την πρώτη της "πραγματική" προσπάθεια να ενσαρκώσει έναν "φοίνικα που αναδύεται από τις στάχτες". Το άλμπουμ περιέχει πλήθος πειραματικών στοιχείων. Συγκεκριμένα διαθέτει στοιχεία complextro, J-pop, και trap. Ο παραγωγός Zedd δήλωσε: "Υπάρχει ενα τραγούδι στο δίσκο που ξεκίνησε με την Gaga να μου δίνει δέκα λέξεις για να περιγράψει ένα συναίσθημα, και στη συνέχεια έπρεπε να τα μετατρέψω σε μουσική."

Κυκλοφορία

Στις 7 Οκτωβρίου του 2013 η Lady Gaga αποκάλυψε το εξώφυλλο του "ARTPOP". Το εξώφυλλο φέρει την υπογραφή του εικαστικού Jeff Koons, που δημιούργησε το άγαλμα της 27χρονης τότε τραγουδίστριας. Ανάμεσα στα πόδια της βρίσκεται μια μπλε σφαίρα με τον τίτλο του νέου της άλμπουμ, ενώ στο φόντο διακρίνονται διάσημα έργα τέχνης, όπως ο πίνακας του Σάντρο Μποτιτσέλι με τίτλο "Η Γέννηση της Αφροδίτης". Η Gaga αποκάλυψε κομμάτι–κομμάτι το εξώφυλλο του τέταρτου δίσκου της, με τίτλο "ARTPOP", μέσα από τις γιγαντοοθόνες που υπάρχουν στην "Times Square" της Νέας Υόρκης. Τα μεταλλικά αυτα φύλλα αντιπροσωπεύουν τον πραγματικό σχεδιασμό του εξωφύλλου του album, όπως τον φαντάστηκε ο καλλιτέχνης Jeff Koons. Στις 9 Οκτωβρίου του 2013 παρουσίασε επίσημα την πλήρη λίστα κομματιών του καινούργιου της άλμπουμ. Ανέθεσε επίσης μια ομάδα θαυμαστών της να σχεδιάσει μια γκράφιτι στυλ τοιχογραφία με τα ονόματα όλων των κομματιών.
Το "ARTPOP" κυκλοφόρησε παγκοσμίως στις 11 Νοεμβρίου 2013, σε φυσική και ψηφιακή μορφή, καθώς και μέσα από μια εφαρμογή που αναπτύχθηκε από το Haus of Gaga . Η εφαρμογή είναι διαθέσιμη για όλα τα iPad, iPod, iPhone, Android και για τους χρήστες ηλεκτρονικών υπολογιστών και συνδυάζει μουσική, τέχνη, μόδα και τεχνολογία. Το κοινό θα μπορεί να φτιάχνει και να μοιράζεται τα δικά του "projects", να συνομιλεί και να παρακολουθεί τη «μουσική έκρηξη» που εγινε στις 11 Νοεμβρίου. Η κοινότητα θα ονομάζεται the "auras". Στόχος είναι η μουσική βιομηχανία να εκσυγχρονιστεί και να έρθει ένα βήμα πιο κοντά στον ψηφιακό κόσμο. Οι προπαραγγελίες του album και της εφαρμογής ξεκίνησαν στις 12 Αυγούστου του 2013.

Προώθηση

Η επίσημη ανακοίνωση της album στις 12 Ιουλίου, ανέφερε ότι η Gaga θα κάνει ένα πάρτι (artRave party) το βράδυ πριν από την κυκλοφορία του άλμπουμ στο οποίο θα γίνει παρουσίαση project και έργων τέχνης τα οποία δημιούργησε σε συνεργασία με το Haus of Gaga, το φωτογραφικό δίδυμο Inez van Lamsweerde και Vinoodh Matadin, τον θεατρικό σκηνοθέτη Robert Wilson, την Μαρίνα Αμπράμοβιτς και τον καλλιτέχνη Jeff Koons. Η φωτογραφία που συνοδεύει την επίσημη ανακοίνωση απεικονίζει την Gaga που φοράει μια γυάλινη μάσκα έργο της αποφοίτου του London College of Fashion Isabell Yalda Hellysazι να καλύπτει τα γυμνά της στήθη με τα χέρια και να δείχνει το τατουάζ της με τη λέξη "ARTPOP" στο αριστερό της χέρι. Ένα άλλο promo απεικονίζει την Gaga με μακριά καστανά μαλλιά να κάθεται εντελώς γυμνή σε μια καρέκλα από μητρικές κάρτες και να δείχνει το τατουάζ μονόκερο στο μηρό της.
H Lady Gaga ερμήνευσε το "Applause" στα 2013 MTV Video Music Awards, στις 25 Αυγούστου, όπου έκανε μια αναδρομή της καριέρας της μέχρι σήμερα, φορώντας διαφορετικά κοστούμια και περούκες, αντιπροσωπευτικά όλων των δίσκων της εως τώρα (The Fame, The Fame Monster, Born This Way και Artpop). Επίσης συμμετείχε το iTunes Festival στις 1 Σεπτεμβρίου του 2013, όπου ερμήνευσε οκτώ τραγούδια του δίσκου (αυτά είναι τα εξής : "Applause", "Artpop", "Aura", "I Wanna Be With U" το οποίο αργότερα μετονομάστηκε σε "DOPE", "Jewels N' Drugs", "Manicure", "Sexxx Dreams" και "Swine").
To lyric video του τραγουδιού "Aura " σε σκηνοθεσία Robert Rodriguez το οποίο περιέχει σκηνές διαλόγους από την ταινία Machete Kills στην οποία η Gaga κάνει το πρώτο της κινηματογραφικό ντεμπούτο κυκλοφόρησε στις 9 Οκτωβρίου.

Singles

Το πρώτο single με το όνομα "Applause" κυκλοφόρησε στις 12 Αυγούστου του 2013 και το βίντεοκλιπ του "ανέβηκε" στο youtube στις 19 Αυγούστου κάνοντας πρεμιέρα στην εκπομπή Good Morning America. To τραγούδι “Applause” εντάσσεται στα είδη "electro pop" και "euro dance”. Η Lady Gaga έγραψε στο twitter:
"Το Applause είναι ένα κομμάτι με πολύ βαθύ νόημα για εμένα γιατί μιλάει γι’ αυτό που πιστεύουν οι περισσότεροι για τις διασημότητες σήμερα ότι οτιδήποτε κάνουμε το κάνουμε για να τραβήξουμε την προσοχή. Αλλά κάποιοι από μας μέσα σε αυτό το γκρουπ που αποκαλούν διασημότητες είμαστε καλλιτέχνες και ότι δημιουργούμε δεν έχει νόημα εκτός και αν υπάρχει κοινό που να το θυμάται. Χρειάζομαι την προσοχή σας στην αρχή για να σας τραγουδήσω τα κομμάτια μου αλλά είναι το χειροκρότημα στο τέλος που μου δείχνει αν έχω καταφέρει να σας κάνω να περάσετε καλά. Η ψυχαγωγία κάνει τους ανθρώπους χαρούμενους και εγω ζω για το χειροκρότημα για να ξέρω οτι διαδίδω αυτήν ακριβώς την χαρά και ψυχαγωγία. Ζω για να σας ακούω χαρούμενους και να ξέρω ότι είμαι μέρος αυτού. Πιστεύω στη "showbusiness". Το χειροκρότημα δημιουργεί αυτό το πράγμα που αγαπώ. Όταν ξέρω οτι σας έκανα χαρούμενους. Όταν ξέρω ότι ήταν καλό. "
Το "Applause" έκανε μεγάλη εμπορική επιτυχία και έγινε το 12ο single της Lady Gaga που μπήκε στo top ten τον Η.Π.Α φθάνοντας εως τώρα στη θέση #4 της κατάταξης του Billboard Hot 100. Έχει βρεθεί στο Top 10 σε 30 διαφορετικές χώρες και στο Top 20 ακόμα 5 χωρών.Ενώ έκανε και μεγάλη ραδιοφωνική επιτυχία. Ειδικότερα στην Αμερική έγινε το τραγούδι με τα περισσότερα airplays για την Gaga. Το κομμάτι έχει καταφέρει να πουλήσει πάνω από 4 εκ.αντίτυπα παγκοσμίως εκ των ωποίων τα 2,6 εκ. προέρχονται απ'τις Η.Π.Α.
Δεύτερο single του άλμπουμ ήταν το "Do What U Want" σε συνεργασία με τον R. Kelly.Το κομμάτι έχει πουλήσει πάνω από 2 εκ. αντίτυπα παγκοσμίως.